Република Србија

      ОПШТИНА КЛАДОВО

     ОПШТИНСКА УПРАВА

     Број: \_\_\_\_\_\_\_\_\_\_\_\_\_\_\_\_\_

     Датум: \_\_\_\_\_\_\_\_\_\_\_\_\_\_\_\_ године

**УГОВОР**

**УГОВОРНЕ СТРАНЕ**

**ОПШТИНСКА УПРАВА КЛАДОВО**, ул. Краља Александра бр. 35, Кладово, матични број 07213182, шифра делатности 8411, ПИБ 100697090 коју заступа заменик начелника, **Душан Белић** (у даљем тексту: НАРУЧИЛАЦ)

И

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** ул. \_\_\_\_\_\_\_\_\_\_\_\_\_\_\_, седиште\_\_\_\_\_\_\_\_\_\_\_\_\_\_\_ матични број \_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (у даљем тексту: **ИСПОРУЧИЛАЦ**)

Уговорне стране сагласно констатују:

-да је Наручилац дана **15.08.2023.године**, под бројем **404-104/2023.** донео Одлуку о спровођењу поступка јавне набавке

**ПРЕДМЕТ УГОВОРА**

**Члан 1.**

Предмет овог Уговора је **Одржавање заливних система**, а у свему према  Понуди Испоручиоца број **\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_\_** године и обрасцу структуре понуђене  цене  која чини саставни део овог Уговора.

**ВРЕДНОСТ УГОВОРА**

**Члан 2.**

Уговорне стране утврђују да вредност предмета набавке износи **\_\_\_\_\_\_\_\_\_\_\_\_\_\_\_\_\_\_\_\_ динара** без ПДВ-а. Укупна цена са ПДВ-ом је **\_\_\_\_\_\_\_\_\_\_\_\_\_\_\_\_ динара**

Уговорена цена је фиксна по јединици мере и не може се мењати услед повећања цене елемената на основу којих је одређена, осим у законом дозвољеним случајевима.

**УСЛОВИ И НАЧИН ПЛАЋАЊА**

**Члан 3.**

Наручилац се обавезује да плаћање по овом Уговору изврши у законском року од дана пријема фактуре, потписаног записника о извршеном послу у целости и након извршеног првог тестирања исправности.

Понуђач је дужан да у рачуну наведе број Уговора.

**Члан 4.**

Испоручилац се обавезује да отпочне са одржавањем заливних система, који подразумевају и стручни преглед и утврђивање тренутног стања, два дана након достављања менице за добро извршење посла. Писмени извештај о резултатима техничке анализе и стања Заливних система, Извршилац ће доставити Наручиоцу.

Извршилац се обавезује да на позив Наручиоца, односно лица које он овласти, отклони квар и недостатке на заливном систему, одмах, а најкасније у року од 24 сата и о томе обавести Наручиоца.

**ОБАВЕЗЕ ИЗВРШИОЦА**

**Члан 5.**

Извршилац се обавезује да испоручи и монтира добра у складу са важећим техничким прописима и овим Уговором, као и да исте по завршетку преда Наручиоцу радова, као и :

- да се строго придржава мера заштите на раду;

- да обезбеди безбедност свих лица приликом одржавања, тако да се Наручилац ослобађа свих одговорности према државним органима, што се тиче безбедности, прописа о заштити животне средине и радноправних прописа за време одржавања заливног система.

- да уредно води документацију предвиђену законом и другим прописима Републике Србије;

- да омогући вршење контроле испоруке и монтаже;

- да поступи по свим основаним примедбама и захтевима Наручиоца датим на основу извршене контроле и да у том циљу, у зависности од конкретне ситуације, о свом трошку, изврши поправку или рушење или поновно одржавање, замену набављеног или уграђеног материјала, опреме или убрзања одржавања када је запао у доцњу у погледу уговорених рокова .

- да сноси трошкове накнадних прегледа комисије за пријем извршених уговорених послова уколико се утврде неправилности и недостаци;

**ОБАВЕЗЕ НАРУЧИОЦА**

**Члан 6.**

Наручилац радова ће обезбедити лице за контролу испоруке и монтаже, поправке и замене делова система за заливање.

**СРЕДСТВА ФИНАНСИЈСКОГ ОБЕЗБЕЂЕЊА**

**Члан 7.**

Испоручилац је дужан да преда Наручиоцу:

Меницу за добро извршење посла – Извршилац се обавезује да на дан закључења Уговора или у року од 7 (седам) дана достави:

Бланко сопствену меницу као средство обезбеђења за добро извршење посла. Иста мора бити евидентирана у Регистру меница и овлашћења Народне банке Србије, оверена и потписана од стране лица овлашћеног за заступање оригиналним потписом. Уз меницу мора бити достављено уредно попуњено и оверено менично овлашћење – писмо, са клаузулама „без протеста“, на име доброг извршења посла и са назначеним износом од 10% од укупне уговорене вредности без обрачунатог ПДВ-а као и потврда о регистрацији менице. Уз меницу мора бити достављена копија картона депонованих потписа, који је издат од стране пословне банке коју понуђач наводи у меничном овлашћењу – писму. У случају промене лица овлашћеног за заступање менично овлашћење – писмо остаје на снази. Потпис овлашћеног лица на меници и меничном овлашћењу – писму мора бити идентичан са потписом или потписима са картона депонованих потписа. Рок важења средства финансијског обезбеђења мора бити најмање 30 дана од дана извршења уговорене услуге.

У случају да Испоручилац не изврши своје уговорне обавезе у свему у складу са закљученим уговором, изврши их делимично, или неоправдано касни са извршењем уговорених обавеза , Наручилац ће активирати средство финансијског обезбеђења.

По извршењу уговорних обавеза, средство финансијског обезбеђења за добро извршење посла ће бити враћено.

               Меницу за отклањање грешака у гарантном року – Испоручилац се обавезује да у тренутку примопредаје уграђене опреме и радова преда наручиоцу бланко сопствену меницу за отклањање грешака у општем гарантном року, која ће бити са клаузулама: безусловна и платива на први позив. Меница за отклањање грешака у општем гарантном року се издаје у висини не мањој од 5% од укупне вредности уговора, у корист Наручиоца. Рок важно мора бити 5 дана дужи од општег гарантног рока. Наручилац ће уновчити меницу за отклањање грешака у општем гарантном року у случају да изабрани понуђач не изврши обавезу отклањања недостатака који би могли умањити могућност коришћења предмета уговора у гарантном року.

По извршењу уговорених обавеза понуђача на која се односе, средства финансијског обезбеђења ће бити враћена.

**Члан 8.**

Испоручилац гарантује да су испоручена добра и монтажа, у време примопредаје, у складу са Уговором, прописима и правилима струке и да нема мана које онемогућавају или умањују њихову вредност или њихову подобност за редовну употребу, односно употребу одређену Уговором.

Гарантни рок за квалитет испоручених добара и изведених радова износи 24 месеца, и рачуна се од датума примопредаје предметних радова.

Испоручилац је дужан да о свом трошку отклони све недостатке који се покажу у току гарантног рока, а који су наступили услед тога што се Испоручилац није држао својих обавеза у погледу квалитета монтаже и материјала у року од 10 дана од пријема писаног захтева од стране Наручиоца.

Независно од права из гаранције, Наручилац има право да од извршиоца захтева накнаду штете која је настала као последица уградње материјала неодговарајућег квалитета.

**ИЗМЕНЕ УГОВОРА**

**Члан 9.**

Овај Уговор се може изменити током трајања Уговора у складу са одредбама чл. 156-161 Закона.

Наручилац ће дозволит продужетак рока за испоруку и монтажу добара ако наступе околности на које извођач радова није могао да утиче, а које се односе на:

* природни догађај (пожар, поплава, земљотрес, изузетно лоше време неуобичајено за годишње доба и за место на коме се радови изводе и сл.);
* мере које буду предвиђене актима надлежних органа;
* услови на тржишту добара у земљи ,
* непредвиђене радове за монтирање добара за које Испоручилац приликом није знао нити је могао знати да се морају извести.

**ПРЕЛАЗНЕ И ЗАВРШНЕ ОДРЕДБЕ**

**Члан 10.**

Уговорне стране су сагласне да се на све међусобне односе који нису дефинисани овим Уговором непосредно примењују одредбе Закона о облигационим односима.

**Члан 11.**

Измене и допуне овог Уговора, Наручилац и Испоручилац могу вршити искључиво анексом у писаној форми у складу са Уговором и Законом.

**Члан 12.**

Све евентуалне спорове, настале из овог Уговора, уговорне стране су сагласне да решавају споразумно, а уколико то није могуће уговарају надлежност Привредног суда у Зајечару.

**Члан 13.**

Уговор је сачињен у 6 (шест) истоветних примерака, од којих свака уговорна страна задржава по 3 (три) примерка за своје потребе.

|  |  |  |
| --- | --- | --- |
| **за Испоручиоца** |  | **за Наручиоца** |
|  |  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |  |  |